
	1.
	Noteikumu (grozījumu) projekts
 Grozījums Ministru kabineta 2019. gada 17. decembra noteikumos Nr. 681 "Noteikumi par kārtību, kādā aprēķina un veic maksājumus par Pārtikas un veterinārā dienesta valsts uzraudzības un kontroles darbībām, un maksas pakalpojumiem"
	Priekšlikums (FM - 08.09.2026.)
Ņemot vērā, ka vienlaikus tiks virzīti vairāki normatīvie akti, lai noteiktu tranzīta sūtījumu (graudu) kontroli, ierosinām izvērtēt iespēju paredzēt to vienoto spēkā stāšanas laiku, kā arī tiesiskās skaidrības labad papildināt noteikumu projekta anotāciju ar detalizētāku aprakstu par to, kurā normatīvā aktā tiks paredzēti sūtījumu veidi, kas tiks pakļauti šadai kontrolei. 
Piedāvātā redakcija
-
	Ņemts vērā
Anotācijā ir norādīts, ka patlaban Pārtikas un veterinārā dienesta robežkontrolei tiks pakļauti graudu tranzīta sūtījumi (preces, kas klasificējama Kombinētās nomenklatūras I pielikuma otrās daļas II sadaļas 10. nodaļā) un var tikt vesti gan kā pārtika, gan dzīvnieku barība, lai apstiprinātu vai izslēgtu iespēju, ka graudi ir no Ukrainas pagaidu okupētajām teritorijām, bet tiek vesti ar Krievijas izcelsmes dokumentiem.
Anotācijas 4.sadaļā norādīti normatīvie akti, kuri reglamentē pārtikas un barības robežkontroli.
	Noteikumu (grozījumu) projekts
-

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (FM - 08.09.2026.)
Gan no noteikumu projekta anotācijā iekļautā regulējuma izstrādes pamatojuma, gan mērķa, izriet, ka noteikumu projekta mērķis ir nodrošināt graudu tranzīta sūtījumu izcelsmes pārbaudi. Tāpat noteikumu projekta anotācijas 2.sadaļā norādīts, ka noteikumu projekta tiesiskais regulējums attiecas uz saimnieciskās darbības veicējiem, kas ir atbildīgi par graudu tranzīta sūtījumiem. Taču no noteikumu projekta redakcijas neizriet, ka jaunās noteiktās maksas attiektos tikai vienīgi uz graudu tranzīta sūtījumiem. Tādējādi lūdzam noteikumu projekta anotācijā iekļaut papildu skaidrojumu.
 
Piedāvātā redakcija
-
	Ņemts vērā
Anotācijā ir norādīts, ka kontrole un attiecīgi maksa par to tiks piemērota tiem sūtījumiem, kuru robežkontrole būs paredzēta noteiktās jomas normatīvajā regulējumā, lai gadījumā, ja tiks pieņemts lēmums kontroli attiecināt uz citām preču grupām, ne tikai graudiem kā tas ir šobrīd, lai nebūtu atkal jāgroza PVD cenrādis.
Preču grupas norādītas attiecīgo jomu – pārtika un dzīvnieku barība – robežkontroli reglamentējošajos noteikumus.

